Penahanan warga bangsa Jepun di Amerika Syarikat

**Sebanyak antara 110,000 hingga 120,000 warga [[Amerika Syarikat]] [[Bangsa Jepun|berbangsa Jepun]] ditahan** secara paksa semasa Perang Dunia Kedua di kem-kem tahanan serata pedalaman pantai barat negara tersebut.  Tindakan ini diperintahkan oleh Presiden Franklin D. Roosevelt sejurus selepas pangkalan udara Pearl Harbor di jajahan Hawaii diserang Tentera Udara Jepun Empayar Jepun,. 

Langkah penahanan ini bagaimanapun dianggap terhasil daripada rasa kebencian dan kesangsian terhadap bangsa Jepun itu sendiri dan bukannya risiko keselamatan dalaman yang berkemungkinan hasil kerjasama antara pihak Jepun dengan warganegara Amerika Syarikat yang sebahasa dan sebudaya dengan mereka. Sesiapa sahaja yang mempunyai 1/16 darah kacukan, bayi yatim piatu turut diberkas dan diletakkan secara paksa dalam tapak penahanan sebegini. Biro Bancian Amerika Syarikat turut bekerjasama dalam tindakan penahanan ini melalui usaha pengintipan dan penyediaan maklumat rahsia mengenai pendudukan berbangsa Jepun dalam negara tersebut, penegetahuan tersebut dirahsiakan daripada orang ramai selama berdekad-dekad sehingga 2007. 

## Latar belakang

### Sebelum Perang Dunia Kedua
Pembaharuan meluas dari segi sosiopolitik dilaksanakan Maharaja Meiji ke atas keseluruhan kepulauan Jepun serta pembukaan negara tersebut kepada perdagangan luar negara mendorong berbondang-bondong rakyat Jepun berhijrah dari kepulauan tersebut untuk mecari peluang pekerjaan baharu di negara-negara luar. Banyak penghijrah yang bertumpu ke Kepulauan Hawaii di mana sebanyak 200 ribu orang tiba di tempat tersebut antara tahun-tahun 1869 dan 1924 untuk mengerjakan ladang tebu di sana manakala sebanyak 180,000 migran tiba di pesisiran barat tanah besar Amerika Syarikat untuk bercucuk tanam atau mewujudkan perniagaan di sana.

### Selepas serangan Pearl Harbor
Serangan pada Pearl Harbor pada 7 Disember 1941 menyebabkan pihak tentera dan pemimpin politik Amerika Syarikat menaruh syak bahawa Empayar Jepun bersiap sedia menjalankan satu serangan besar-besaran di Pantai Barat Amerika Syarikat, lagi-lagi dengan penaklukan besar-besaran dan pesat oleh Empayar tersebut antara tahun 1936 dan 1942.

Ramai rakyat Amerika pada awalnya percaya bahawa kesetiaan warga bangsa Jepun senegara mereka tidak perlu dipersoalkan lagi. Walau bagaimanapun, perasaan sangsi semakin lama semakin membuak dalam kalangan  rakyat. Hal ini cuba ditangkas pentadbiran pemerintah (termasuk Presiden Franklin D. Roosevelt dan Pengarah FBI J. Edgar Hoover) yang menganggap semua perkara ini sebagai khabar angin. Kesangssian terhadap kesetiaan masyarakat Jepun memuncak dengan berlakunya suatu peristiwa gempar berikutan serangan di dermaga tersebut di mana seorang awam warganegara Jepun dan dua orang Hawaii keturunan Jepun membebaskan seorang penerbang tentera Jepun yang ditembak jatuh di pulau Ni'ihau sambil menyerang beberapa warga pulau itu.

## Tindakan pemerintah

### Pengintipan oleh tentera Amerika Syarikat
Mantan Pembantu Istimewa Jabatam Badan Keselamatan Kebangsaan David Lowman dalam buku *Magic: The Untold Story of US Intelligence and the Evacuation of Japanese Residents From the West Coast During World War II* ditulisnya mengatakan Roosevelt dipujuk untuk memberi wewenang penginterniran atas adanya "ketakutan jaringan pengintipan besar-besaran" yang dipercayai terbukti dalam pemecahan kod rahsia Magic  iaitu projek yang mengusahakan pemecahan kunci rahsia Jepun yang dilakukan oleh pihak tentera Amerika.

Lowman juga berpendapat interniran berfungsi menjamin kerahsiaan upaya pemecahan kunci rahsia Jepun oleh Amerika Syarikat; apabila orang Jepun-Amerika ditahan, maka hal tersebut akan memaksa pihak tentera Jepun membuka maklumat yang mengungkap pengetahuan mereka mengenai kunci rahsia Jepun. Bila teknologi pemecah kod Amerika harus diungkap di pengadilan para mata-mata, maka Angkatan Laut Jepun akan mengubah kunci rashia yang digunakan mereka. Kesimpulan kontroversial yang ditulis Lowman dipertahankan oleh Michelle Malkin dalam *[[In Defense of Internment]]*.

### Arahan eksekutif Hoover
Pada tanggal 19 Februari 1942, Presiden Franklin D. Roosevelt menandatangani suatu perintah eksekutif bernombor 9066 (*Executive Order 9066*) yang mengizinkan komandan-komandan tentera untuk menetapkan "daerah tentera" berdasarkan polisi "dari daerah tersebut sebahagian atau semua orang dapat diasingkan". Tidak seperti halnya pengumpulan "musuh asing", "zon pengasingan" ini berlaku untuk siapa pun yang mungkin dipilih komandan tentera berwenang, tidak memandang orang tersebut warga negara atau non-warga negara. Akhirnya beberapa kawasan dari Pantai Timur dan Pantai Barat akan dimasukkan ke dalam zon-zon tersebut, dan luas wilayah tersebut sekitar 1/3 dari keseluruhan luas negara. Tidak seperti program penahanan dan penginterniran yang akan diberlakukan terhadap sejumlah besar orang Jepun-Amerika, penahanan dan pembatasan secara langsung di bawah Program Pengasingan Individu ini akan dilaksanakan khususnya terhadap orang keturunan Jerman atau Itali, termasuk yang berkewarganegaraan dalam Amerika Syarikat sendiri.

* 2 Mac 1942: Jeneral John L. DeWitt mengeluarkan Pengumuman Publik No. 1 yang menyatakan "orang atau golongan orang-orang ketika situasi diperlukan" akan, pada suatu saat kemudian, harus tunduk pada perintak pengasingan dari "Daerah Tentera No. 1" (merangkumi seluruh pesisiran Pasifik negara hingga sejauh kira-kira 160.9&nbsp;km dalam kawasan pedalaman), dan mewajibkan siapa saja yang memiliki keturunan "musuh" untuk menyampaikan Pemberitahuan Perubahan Alamat bila mereka merancang pindah. Zon pengasingan kedua ditetapkan beberapa bulan kemudian, yang mencakup wilayah-wilayah yang dipilih oleh sebahagian orang Jepun-Amerika yang berhasil meninggalkan zon pertama.
* 11 Mac 1942: Executive Order No. 9095 disusun oleh Kantor Perwalian Hak Milik Orang Asing, dan memberikan mandat penuh dan kebebasan untuk menentukan dan memilih terhadap semua kepentingan hak milik orang asing. Sebagian besar aset dibekukan, membuat orang asing yang terkena segera mendapat kesulitan keuangan, dan mencegah sebahagian besar dari mereka untuk keluar dari zon pengasingan.

* 24 Mac 1942: Pengumuman Publik No. 3 menetapkan jam malam dari pukul 20.00 hingga 06.00 pagi bagi "semua musuh asing dan semua orang keturunan Jepun" di dalam kawasan tentera.
* 24 Mac 1942: Jen. DeWitt mulai mengeluarkan Perintah Eksklusi Sipil untuk daerah-daerah tertentu di dalam "Daerah Tentera No. 1."
* 27 Mac 1942: Jen. DeWitt mengeluarkan Pengumuman No. 4 berisi larangan meninggalkan "Daerah Tentera No. 1" bagi semua orang keturunan Jepun untuk "tujuan apa pun hingga dan sampai ada pengumuman berikutnya atau ada perintah yang mengatur dan mengizinkan dari markas besar ini."
* 3 Mei 1942: Jen. DeWitt mengeluarkan Perintah Eksklusi Sipil No. 34 yang memerintahkan semua orang dari keturunan Jepun, warga negara mahupun tidak yang masih tinggal di "Daerah Tentera No. 1" untuk melapor ke pusat-pusat pengumpulan, tempat mereka akan tinggal hingga dipindahkan ke "Pusat-Pusat Relokasi" yang kekal.

Perintah-perintah tersebut juga berlaku bagi orang-orang yang berketurunan Jepun kacukan separa mahupun sesuku; malah, sesiapa pun yang memiliki keturunan Jepun paling sekurang-kurangnya seelapan dimasukkan ke dalam kamp interniran.

## Penahanan
Selama Perang Dunia II, lebih dari 7,000 orang Jepun baik yang berwarga Amerika mahupun dari Amerika Latin ditawan di tapak-tapak (kem/kamp) penahanan yang dikelola Jabatan Imigrasi dan Naturalisasi Kebangsaan bawah Jabatan Kehakiman. Selama tempoh tersebut, orang Amerika Latin keturunan Jepun dikumpulkan dan diangkut ke tapak-tapak penhanaan yang dikelola Jabatan Kehakiman Amerika Syarikat. Orang Amerika Latin yang ditahan ini akhirnya mendapat "pembebasan bersyarat" dan dipindahkan ke masyarakat pertanian yang kekurangan tenaga buruh di Seabrook, New Jersey atas usaha yang dilakukan Wayne M. Collins.

### Tempat penahanan serata negara
Ada 27 kamp yang dikelola Jabatan Kehakiman Amerika Syarikat, 8 di antaranya berada di Texas, Idaho, North Dakota, New Mexico, dan Montana untuk menampung orang Jepun-Amerika. Kamp-kamp yang dijaga oleh pengawal sempadan ini ditujukan untuk orang yang tiada kewarganegaraan Amerika Syarikat termasuk biksu, guru-guru yang tiba untuk mengajar bahasa Jepun, pegawai surat khabar, dan pemimpin masyarakat lainnya.

## Keadaan dalam tapak penahanan
Keadaan hidupnya para tahanan pemerintah ini bergantung kepada tahap bertanggungjawab badan yang mentadbir kem tahanan ini. Tapak-tapak penahanan ini sendirinya dikawal melalui perjanjian antarabangsa.

Pada tahun 1943, Setiausaha Dalam Negeri Harold L. Ickes menulis antaranya bahawa "keadaan di sebahagian kem tahanan bangsa Jepun itu teruk dan makin menburuk dengan mendadaknya..."

### Kemudahan

Tapak penahanan warga Jepun ini terletak di kawasan terpencil dari bandar-bandar dan kota, di mana tempat sebegini dijaga anggota bersenjata. Para tahanan dibenarkan duduk bersama keluarga mereka, mereka dilayan dengan baik melainkan jika mereka disahkan melanggar peraturan yang ditetapkan. Ada juga tapak yang membenarkan pergerakan melewati kawasan sempadan bertanda kem namun masih secara terhad dalam lingkungan tapak-tapak penahanan tersebut.

Sebanyak 30,000 daripada warga bangsa Jepun ini dalam lingkungan umur anak-anak yang masih bersekolah, maka kemudahan pendidikan turut disediakan untuk para anak-anak ini. Namun, perbelanjaan pemerintah atas kemudahan sebegini tidak diperuntukkan secara utuh; di mana bilik-bilik darjah dihuni pelajar dengan padatnya malah serba kekurangan dengan buku teks, alatan menulis mahupun tempat duduk khusus.

### Keputusan Mahkamah Agung dan pembubaran rancangan
Pada 18 Disember 1944, Mahkamah Agung Amerika Syarikat menghujah mengenai kesahihan tindakan penahanan yang dilakukan di bawah Perintah Eksekutif 9066. Kes *Korematsu v.*  *Amerika Syarikat*  menyatakan bahawa, secara umumnya, penahanan orang-orang Jepun di Pantai Barat menepati perlembagaan.  Walau bagaimanapun, situasi *[[Ex parte Endo]]* sebulat suara menyatakan bahawa warganegara setia Amerika Syarikat tidak mengira kaum tidak dapat ditahan tanpa sebab.  Kedua-dua peraturan itu menyatakan bahawa penahanan rakyat AS atas tujuan ketenteraan adalah sah, namun tidak pula tindakan pemenjaraan besar-besaran. 

Banyak tahanan kehilangan harta peribadi akibat sekatan terhadap barang yang perlu dibawa ke tapak penahanan, lagi-lagi dengan pencurian dan kemusnahan barang-barang disimpan dalam tempat milik pemerintah. Mereka turut dilarang meninggalkan Zon Tentera ataupun berjalan lebih  dari rumah sehingga memaksa sesetengah orang berhenti bekerja kerana lokasi pekerjaan yang jauh dari kawasan penahanan mereka. Banyak orang lain dipecat semata-mata kerana keturunan mereka.

## Tuntutan ganti rugi dan keadilan

Tindakan menuntut keadilan terhadap masyarakat berbangsa Jepun tercetus hasil pergerakan hak-hak awam yang berleluasa pada dekad tahun 1960-an apabila generasi muda selepas orang-orang tua mereka yang ditahan mula menuntut permohonan maaf dan ganti rugi dari pemerintah persekutuan secara rasmi - tumpuan perjuangan mereka lebih kepada ketidakadilan dan penderitaan mental yang disebabkan oleh penahanan orang-orang tua mereka tersebut. Perjuangan mereka membuahkan hasil dengan suatu kenyataan oleh Presiden Gerald Ford bahawa tindakan tersebut "salah" dan merupakan "suatu kesilapan" yang "tidak akan lagi berulang".

Sebuah pertubuhan iaitu Liga Rakyat Amerika Berbangsa Jepun (*Japanese American Citizens League*, JACL) yang telah bekerjasama dengan pentadbiran semasa perang mula mengambil bahagian dalam pergerakan ini  di mana tiga tuntutan diambil iaitu ganti rugi sebanyak $25,000 diberikan kepada setiap orang yang ditahan, permohonan maaf dari Kongres mengakui kesalahan pemerintah Amerika Syarikat, serta pewujudan suatu yayasan pendidikan untuk keturunan bangsa Jepun.  

Pada 10 Ogos 1988, Presiden Ronald Reagan menandatangani Akta Kebebasan Awam 1988 tajaan Wakil Norman Mineta dan Senator Alan K. Simpson.  Akta tersebut memperuntukkan memberikan ganti rugi kewangan sebanyak $20,000 untuk setiap tahanan yang masih hidup, lalu berjumlah $ 1.2 &nbsp; bilion.  Persoalan yang harus diberikan ganti rugi, berapa banyak, dan kesesuaian peruntukkan kewangan yang diberikan kadangkalanya saling dihujahkan dalam masyarakat bangsa Jepun serta pihak Kongres. 

## Rujukan

## Bacaan lanjut
* Japanese American Internment Records - National Archives and Records Administration
* Densho: The Japanese American Legacy Project - arkib digital mengabndungi ratusan wawancara lisan serta 10,000 gmabr dan dokumen bersejarah berkaitan penahanan ini
* "Japanese American Relocation Digital Archives", University of California